

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogres, Brīvības ielā 33 | **Nr.11** | 2025. gada 26. jūnijā |

 **14.**

# **Par grozījumiem 2024. gada 26. septembra patapinājuma līgumā, kas noslēgts ar**

**SIA “PPII Mikausis”**

1. Ogres novada pašvaldības, turpmāk – Pašvaldība, dome 2024. gada 26. septembrī pieņēma lēmumu “Par 2021. gada 29. jūlijā noslēgtā patapinājuma līguma Nr. 10-8.3/2021-24 pagarināšanu un telpu un zemes vienības daļas Blāzmas ielā 3, Ogrē, Ogres nov., nodošanu bezatlīdzības lietošanā SIA “PPII Mikausis” (sēdes protokols Nr. 14, 18.), turpmāk – Lēmums, ar kuru, cita starpā, nolēma nodot bezatlīdzības lietošanā SIA “PPII Mikausis”, vienotais reģistrācijas numurs 40203149084, turpmāk - Sabiedrība, Pašvaldībai piederošā nekustamā īpašuma Mālkalnes prospekts 43, Ogre, Ogres nov.; Mālkalnes prospekts 43A, Ogre, Ogres nov.; Blāzmas iela 5, Ogre, Ogres nov., kadastra numurs 7401 002 0113, sastāvā esošās ēkas (būves) – skola, ar kadastra apzīmējumu 7401 002 0113 002 un adresi Blāzmas iela 3, Ogre, Ogres nov., LV-5001, turpmāk – Skola, telpas 1. stāvā Nr. 38, Nr. 40, Nr. 41, Nr. 42, Nr. 43, Nr. 44 un Nr. 62, ar kopējo platību 145,5 m², turpmāk – Skolas 1. stāva telpas, un sastāvā esošas zemes vienības ar kadastra apzīmējumu 7401 002 0283 daļu 700 m² platībā, turpmāk – Zemes vienības daļa.

Pamatojoties uz Lēmumu 2024. gada 26. septembrī starp Pašvaldību un Sabiedrību tika noslēgts patapinājuma līgums (2024. gada 27. septembra reģistrācijas Nr. 10-7.2/2024-196), turpmāk – Līgums, ar kuru Pašvaldība nodeva, bet Sabiedrība pieņēma bezatlīdzības lietošanā Pašvaldībai piederošās Skolas 1. stāva telpas un zemes vienības daļu.

2. 2025. gada 28. aprīlī Pašvaldībā saņemts Sabiedrības 2025. gada 28. aprīļa iesniegums Nr. PPIIM-2025-04-1 par papildu telpu piešķiršanu (reģistrācijas Nr. 2-4.1/2431), kam pievienots Skolas 2. stāva telpu plāns, turpmāk – Iesniegums, ar kuru Sabiedrība lūdz Pašvaldību tai papildus no 2025. gada augusta nodot Skolas 2. stāva telpas apmēram 90 m2 platībā, kas nepieciešami Sabiedrības funkciju nodrošināšanai, Iesniegumā norādot, ka:

* sakarā ar to, ka Jaunogres pamatskola savu darbību Blāzmas ielā 3 pārtrauks nākošajā mācību gadā, līdz ar to arī ēdināšanas virtuves darbība tiks pārtraukta, kas nozīmē, ka Sabiedrībai būs nepieciešama piegādātā ēdiena atsevišķa sadales vieta un ar to saistīta higiēnas prasību ievērošana atbilstoši Pārtikas un veterinārā dienesta, turpmāk – PVD, prasībām;
* Sabiedrība realizē Eiropas Sociālā fonda projekta Nr. 9.1.1.3/15/I/001 "Atbalsts sociālajai uzņēmējdarbībai" Grantu un atrodas uzraudzības periodā. Viens no projekta uzdevumiem ir arī Montessori pedagoģijas virziena “Godly Play” materiāla vietas izveide, ko šobrīd ierobežo materiālu pilnvērtīga izvietošana, atbilstoši metodiskām prasībām, jo trūkst telpas platības. Nepieciešama arī vieta orgtehnikas un metodisko materiālu novietošanai, kā arī pedagogu metodiskā darba organizēšanai, piemēram kopējām sapulcēm u.t.t.;
* bērnu ratu novietnes izveide atbilstoši Veselības inspekcijas prasībām;
* bērnu individuālo skapīšu izvietošanai, kur novietot bērnu apģērbu u.t.t.;
* bērnu āra apģērbu žāvēšanas vietas iekārtošana, atbilstoši Veselības inspekcijas prasībām.

2025. gada 2. jūnijā Pašvaldībā saņemts Sabiedrības 2025. gada 2. jūnija iesniegums Nr. PPIIM-20255-06-1 par papildus telpu piešķiršanu – precizējums (reģistrācijas Nr. 2-4.1/3093), kam pievienots Skolas 2. stāva telpu plāns, turpmāk – Precizētais iesniegums. Precizētajā iesniegumā Sabiedrība norāda, ka tai būtu papildus nepieciešamas Skolas 2. stāva telpas – Nr. 95, Nr. 96, Nr. 97, Nr. 98, Nr. 100, Nr. 101 un Nr. 102 ar kopējo platību 191,4 m², paskaidrojot sekojošo:

* sakarā ar to, ka Jaunogres pamatskola savu darbību Blāzmas ielā 3 pārtrauks nākošajā mācību gadā, līdz ar to arī ēdināšanas virtuves darbība tiks pārtraukta, kas nozīmē, ka Sabiedrībai būs nepieciešama piegādātā ēdiena atsevišķa sadales vieta un ar to saistīta higiēnas prasību ievērošana atbilstoši PVD prasībām. Šo funkciju nodrošināšanai tiks izmantotas jau Līgumā piešķirtās telpas Skolas 1. stāvā;
* bērnu ratu novietnes, atbilstoši Veselības inspekcijas prasībām, arī tiks iekārtotas jau Līgumā piešķirtajās telpās Skolas 1. stāvā;
* Sabiedrība realizē Eiropas Sociālā fonda projekta Nr. 9.1.1.3/15/I/001 "Atbalsts sociālajai uzņēmējdarbībai" Grantu un atrodas uzraudzības periodā. Viens no projekta uzdevumiem ir arī Montessori pedagoģijas un tā virziena “Godly Play” materiāla vietas izveide, ko šobrīd ierobežo materiālu pilnvērtīga izvietošana, atbilstoši metodiskām prasībām, jo trūkst telpas platības. Nepieciešama arī vieta orgtehnikas un metodisko materiālu novietošanai, kā arī pedagogu metodiskā darba organizēšanai, piemēram kopējām sapulcēm u.t.t.;
* bērnu individuālo skapīšu izvietošanai, kur novietot bērnu apģērbu u.t.t.;
* bērnu āra apģērbu žāvēšanas vietas iekārtošana, atbilstoši Veselības inspekcijas prasībām.

3. Publiskas personas finanšu līdzekļu un mantas izšķērdēšanas novēršanas likums, turpmāk – Likums, noteic, ka:

* publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajam mērķim, kā arī normatīvajos aktos noteiktajai kārtībai (2. panta pirmā daļa);
* publiskas personas mantu aizliegts nodot privātpersonai vai kapitāla Sabiedrībai bezatlīdzības lietošanā (5. panta pirmā daļa). Šā panta otrajā daļā noteikti gadījumi, uz kuriem neattiecas šā panta pirmās daļas noteikumi, tostarp, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam (5. panta otrās daļas 41. punkts);
* ja publiskas personas mantu nodod bezatlīdzības lietošanā, par to tiek pieņemts lēmums (5. panta trešā daļa).
* tiesību subjekts, kuram nodota manta bezatlīdzības lietošanā, nodrošina attiecīgās mantas uzturēšanu, arī sedz ar to saistītos izdevumus (5. panta trešā prim daļa), bet šā panta piektajā daļā noteikts, ka lēmumu par publiskas personas mantas nodošanu bezatlīdzības lietošanā sabiedriskā labuma organizācijai vai sociālajam uzņēmumam pieņem attiecīgi Ministru kabinets vai atvasinātas publiskas personas orgāns. Publiskās personas mantu bezatlīdzības lietošanā sabiedriskā labuma organizācijai vai sociālajam uzņēmumam nodod uz laiku, kamēr tiem ir spēkā attiecīgais statuss, bet ne ilgāku par 10 gadiem. Publiskas personas mantu bezatlīdzības lietošanā sabiedriskā labuma organizācijai vai sociālajam uzņēmumam var nodot atkārtoti.

Saskaņā ar Labklājības ministrijas 2020. gada 2. decembra lēmumu Nr. LM-32-4-19/107, Sabiedrībai piešķirts sociālā uzņēmuma statuss ar mērķi - veicināt kristīgās vērtībās balstītas izglītības un pilsoniskas sabiedrības attīstību. Sniegt ar Montessori pedagoģiju saistītus pakalpojumus pirmsskolas, sākumskolas un pamatskolas vecuma bērniem, šai procesā īstenojot individualizāciju un vērtībizglītību, kas veicina bērnu personības harmonisku izaugsmi, veido veselīgu pašapziņu un sekmē sociālo integrāciju. Piedāvāt izglītības atbalsta pakalpojumus, veidot projektus, kas saistīti ar izglītības, sociālo un veselības jautājumu risināšanu, sekmējot ģimenes tiesību aizsardzību, īpaši atbalstot trūcīgo un sociāli mazaizsargāto personu grupu sociālās labklājības celšanu.

Līguma 6.3. apakšpunktā noteikts, ka visi Līguma grozījumi, labojumi un papildinājumi, izņemot Līgumā paredzētajos gadījumos, noformējami rakstiski, Pusēm savstarpēji vienojoties, un tie kļūst par Līguma neatņemamu sastāvdaļu.

Saskaņā ar ierakstu Ogres pilsētas zemesgrāmatas nodalījumā Nr. 1031 un Valsts zemes dienesta Nekustamā īpašuma valsts kadastra informācijas sistēmas datiem, Pašvaldībai pieder Skola. Skolas telpas Nr. 96, Nr. 97, Nr. 98, Nr. 100, Nr. 101 un Nr. 102, ar kopējo platību 191,4 m², turpmāk – Telpas, atrodas Skolas 2. stāvā un nav iznomātas, bilances vērtība 2025. gada 4. jūnijā ir 29011,88 EUR.

Ievērojot Sabiedrības intereses un lietderības apsvērumus, lai Sabiedrība atbilstoši normatīvajos aktos noteiktajām prasībām, nodrošinātu alternatīvās izglītības pirmsskolas grupu Ogrē, kurā mācības notiek pēc Montesori pedagoģijas metodēm, un audzināšana ir balstīta uz kristīgām vērtībām, Skolas 2. stāva Telpas būtu lietderīgi nodot Sabiedrībai bezatlīdzības lietošanā uz laiku, kamēr tai ir sociālā uzņēmuma statuss, bet ne ilgāk par 2030. gada 25. septembri.

Ņemot vērā minēto un pamatojoties uz Pašvaldību likuma 4. panta pirmās daļas 4. punktu, 10. panta pirmās daļas 21. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 4.¹ punktu, trešo, trešo prim, piekto un sesto daļu,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Nodot** bezatlīdzības lietošanā SIA “PPII Mikausis” vienotais reģistrācijas numurs 40203149084, turpmāk – Sabiedrība, Ogres novada pašvaldībai, turpmāk – Pašvaldība, piederošā nekustamā īpašuma Mālkalnes prospekts 43, Ogre, Ogres nov.; Mālkalnes prospekts 43A, Ogre, Ogres nov.; Blāzmas iela 5, Ogre, Ogres nov., kadastra numurs 7401 002 0113, sastāvā esošās ēkas (būves) – skola, ar kadastra apzīmējumu 7401 002 0113 002 un adresi Blāzmas iela 3, Ogre, Ogres nov., LV-5001, 2. stāva telpas Nr. 96, Nr. 97, Nr. 98, Nr. 100, Nr. 101 un Nr. 102, ar kopējo platību 191,4 m², turpmāk – Telpas, kuru bilances vērtība 2025. gada 4. jūnijā ir 29011,88 EUR.
2. Noteikt, ka Telpas tiek nodotas bezatlīdzības lietošanā Sabiedrībai, kamēr tai ir sociālā uzņēmuma statuss, bet ne ilgāk kā līdz 2030. gada 25. septembrim.
3. Noteikt Telpu lietošanas mērķi – pirmsskolas izglītības funkciju nodrošināšanai.
4. Noteikt Telpu nodošanas nepieciešamību un lietderību - īstenot licencētu vispārējās pirmsskolas izglītības programmu (kods 01011111), veicināt kristīgās vērtībās balstītas izglītības un pilsoniskas sabiedrības attīstību, sniegt izglītības atbalsta pakalpojumus, kas saistīti ar izglītības, sociālo un veselības jautājumu risināšanu, sekmēt ģimenes tiesību aizsardzību, īpaši atbalstot trūcīgo un sociāli mazaizsargāto personu grupu sociālās labklājības celšanu.
5. Noteikt, ka patapinājuma līgums par bezatlīdzības lietošanu tiek izbeigts un Telpas nododamas atpakaļ Pašvaldībai, ja:

5.1. tās tiek izmantotas pretēji to nodošanas bezatlīdzības lietošanā mērķim vai tiek pārkāpti līguma noteikumi;

5.2. Sabiedrībai tiek anulēts sociālā uzņēmuma statuss;

5.3. tās ir nepieciešamas Pašvaldībai savu funkciju nodrošināšanai.

1. Uzdot Pašvaldības Centrālās administrācijas Nekustamo īpašumu pārvaldes nodaļai pēc lēmuma spēkā stāšanās, atbilstoši šim lēmumam sagatavot un organizēt vienošanās par grozījumiem 2024. gada 26. septembra patapinājuma līgumā noslēgšanu.
2. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)